A lei de Cope u de tendencia a lo chigantismo en os linaches evolutivos ye inadequada de tot porque bi ha muitas excepcions. O creiximiento corporal tien aventallas evolutivas como mes resistencia y homeotermia, pero tamién desaventallas como mes dependencia de gran quantidat d'alimento y mes dificultatz d'oxichenación. A lei de Cope no se cumple en especies de mamiferos herbivoros grans aisladas en islas. Os casos en os que a regla no se cumple no son dificils d'explicar: os grans taxons gosan amaneixer de formas no especializadas, por un regular chicotas, si arriban en formas muito grans, ya son tant especializadas (como l'alifant) que ya no pueden evolucionar mes.